हिओ ह्वांग-ओक

**हिओ ह्वांग-ओक** हिला **सुरीरत्न** (किंवा **सेम्बावलम** ) म्हणूनही ओळखले जाते. १३व्या शतकातील कोरियन इतिहासात सामगुक युसामध्ये उल्लेख केलेली एक ऐतिहासिक राणी आहे. सामगुक युसाच्या म्हणण्यानुसार, ती  "आयुता" नावाच्या राज्यातून बोटीने आली होती. ती वयाच्या १६ व्या वर्षी ग्युमग्वान गयाचा राजा सुरोची पत्नी बनली. सध्याच्या सहा दशलक्षाहून अधिक कोरियन स्वतःला किंग सुरो आणि हिओ ह्वांग-ओक यांच्या १२ मुलांचे थेट वंशज मानतात.विशेषतः गिम्हे किम, हिओ आणि ली ही कुळे यात मोडतात. तिचे मूळ राज्य भारतात किंवा थायलंड येथे असल्याचे मानले जाते. गिम्हे, दक्षिण कोरिया येथे तिचे एक थडगे असल्याचे मानले जाते. भारतातील अयोध्या येथे २०२० मध्ये बांधलेले स्मारक आहे.

## मूळ 
 २५ मुल्याचे टपाल तिकीट जारी करण्यात आले.]]
 ५ मुल्याचे टपाल तिकीट जारी करण्यात आले.]]

हीओची आख्यायिका गारकगुक-गी (गारक राज्याची नोंद) मध्ये आढळते जी सध्या हरवली आहे. परंतु सामगुक युसामध्ये संदर्भित आहे. ऐतिहासिक कथेनुसार, हीओ ही "आयुता राज्याची" राजकुमारी होती. सध्याच्या नोंदी दूरच्या देशाशिवाय आयुताची ओळख देत नाहीत. लिखित स्रोत आणि लोकप्रिय संस्कृती बहुधा आयुताला भारताशी जोडतात परंतु भारतातच दंतकथेच्या नोंदी नाहीत. हॅनयांग विद्यापीठातील मानववंशशास्त्रज्ञ किम ब्युंग-मो यांनी ध्वन्यात्मक समानतेच्या आधारे भारतातील आयुता म्हणजे अयोध्या ओळखली आहे. ग्राफ्टन के. मिंट्झ आणि हा ताए-हंग यांनी सूचित केले की कोरियन संदर्भ थायलंडच्या अयुथया राज्याचा आहे. तथापि, जॉर्ज कॉडेसच्या म्हणण्यानुसार, थाई शहराची स्थापना सामगुक युसाच्या रचनेनंतर १३५० पर्यंत झाली नव्हती. इतरांचा असा सिद्धांत आहे की आयुता राज्य (हंगुल : 아유타국,Hanja : 阿踰陁國) हे Ay किंगडमचा चुकीचा अर्थ आहे, जो प्राचीन तमिळकामच्या पांड्य साम्राज्याचा मालक आहे कारण काही स्रोत भारताच्या दक्षिणेकडील भागातून आल्याचा संकेत देतात.  असंख्य सिद्धांत आणि दावे असूनही, राणी हिओचे खरे मूळ अद्याप शोधले गेले नाही.

भारतातील लोकप्रिय विश्वासाच्या विरुद्ध, "सुरिरत्ना" (सामान्यतः राणीला दिलेले भारतीय नाव) हे नाव सामगुक युसा आणि प्रत्यक्षात प्रसन्नन पार्थसारथी या भारतीय लेखकाच्या "श्री रत्न किम सुरो - कोरियामधील भारतीय राजकुमारीची आख्यायिका" (२०१५) नावाच्या कॉमिक बुकमधून आहे. लेखकाच्या अंदाजानुसार "ह्वांग-ओक" या नावाचा अर्थ पिवळा मौल्यवान खडा असा आहे. ज्यामुळे ते "सुरिरत्ना" बनले आहे. ज्याचा अर्थ हिंदीमध्ये मौल्यवान दगड असा आहे. प्रत्यक्षात, या दाव्याचे समर्थन करणारा कोणताही ऐतिहासिक पुरावा नाही. कारण "सुरिरत्न" हे नाव तामिळच्या आसपास फिरणाऱ्या दक्षिण भारतीय मूळचा संदर्भ देत नाही. त्याच्या सत्यतेकडे दुर्लक्ष करून, हे नाव कोरिया आणि भारतातील अनेक बातम्यांच्या लेखात लोकप्रिय झाले होते.

## सुरोशी लग्न
त्यांच्या लग्नानंतर, हीओने राजा सुरोला सांगितले की ती १६ वर्षांची आहे. तिने तिला सांगितले तिला "ह्वांग-ओक" ("पिवळा मौल्यवान खडा") हे नाव दिलेले आहे. आणि तिचे आडनाव "हेओ" (किंवा "हुरह") आहे. ती गयाला कशी आली याचे वर्णन करताना ती सांगते: स्वर्गीय प्रभु (सांगे जे) तिच्या पालकांना स्वप्नात दिसले. त्याने त्यांना सांगितले की हेओला सुरोकडे पाठवा. तो गयाचा राजा आहे. राजाला अद्याप त्याची राणी सापडली नसल्याचे स्वप्नात दिसून आले. त्यानंतर हेओच्या वडिलांनी तिला सुरोकडे जाण्यास सांगितले. दोन महिन्यांच्या समुद्र प्रवासानंतर, तिला बियोंडो सापडले, ते  एक आंबट फळ आहे जे फक्त दर ३००० वर्षांनी फळ देते.

आख्यायिकेनुसार, राजा सुरोला त्याच्या अधिकाऱ्यांनी विनंती केली होती की त्यांनी राज्यसभेत आणलेल्या मुलींमधून एका मुलीला पत्नी म्हणोन निवडावे. मात्र, सुरो यांनी सांगितले की, त्यांची पत्नी निवडण्याची आज्ञा स्वर्गातून दिली आहे. त्याने युच'ओन्-गानला घोडा आणि बोट घेऊन राजधानीच्या दक्षिणेस असलेल्या मंगसान-डो या बेटावर जाण्याचे आदेश दिला. मंगसान येथे युचॉनने लाल पंख आणि लाल ध्वज असलेले एक जहाज पाहिले. तो जहाजाकडे गेला आणि जहाजाला काया (किंवा गया, सध्याचा जिम्हे) येथील बंदरात आण आणले. एक अधिकारी, सिन्ग्विगन याला राजवाड्यात पाठवले आणि राजाला जहाजाच्या आगमनाची माहिती दिली. राजाने नऊ कुळप्रमुखांना पाठवले, त्यांना जहाजाच्या प्रवाशांना राजवाड्यात आणण्यास सांगितले.

## लोकप्रिय संस्कृतीतील उल्लेख 
* इ.स. २०१० मध्ये एमबीसी टीव्ही मालिका किम सु-रो, द आयर्न किंग मध्ये सिओ जि ह्ये ने चित्रित केले.
* फेब्रुवारी २०१९ मध्ये, भारत आणि कोरिया यांनी राणी हिओ ह्वांग-ओके यांच्या स्मरणार्थ संयुक्त मुद्रांक जारी करण्याबाबत करारावर स्वाक्षरी केली.
* इंडियन कौन्सिल फॉर कल्चरल रिलेशन्स हे पुस्तक प्रकाशित करत आहे ज्यात परदेशी संस्कृती आणि भारत यांच्यातील संपर्काचा समावेश आहे, ज्यात राणी हिओ ह्वांग-ओक च्या कथेचा उल्लेख आहे.

## संदर्भ 
## बाह्य दुवे 
* राणी सुरोची कबर

वर्ग:मृत्यूचे वर्ष अज्ञात
वर्ग:इ.स. ३२ मधील जन्म
वर्ग:कोरियाचा इतिहास
वर्ग:कोरियन राजेशाही
वर्ग:गया संघराज्य
वर्ग:कोरियन पौराणिक कथांमधील पात्रे
वर्ग:गिमहे हिओ कुळ
वर्ग:ज्यूमग्वान गयाच्या शाही पत्नी